**KISBÉR VÁROS POLGÁRMESTERE**

**K I S B É R**

**E l ő t e r j e s z t é s**

Kisbér Város Önkormányzatának Képviselő-testülete **2025. június 13.-i** ülésére

**Tárgy**: Jelentés a lejárt határidejű határozatok végrehajtásáról.

**20/2025. (I.17.) KVÖKt. határozat:**

A képviselő-testület e határozatában a 2870 Kisbér, Batthyány tér 4/F. 4/17. szám alatti önkormányzati bérlakás vonatkozásában:

* megrendelte a belső villanyszerelési munkáinak elvégzését a Jámbor-Vill Bt-től az ajánlatában szereplő bruttó 2.123.034, - Ft. összegen,
* elektromos fűtés kialakítását rendelte el akként, hogy a fűtés két beltéri egységgel, valamint a fürdőszobában egy infrapanel kiépítésével valósuljon meg,
* utasította a Kisbéri Városigazgatóságot a szükséges beszerzési eljárások lefolytatására.

Utasította a Kisbéri Közös Önkormányzati Hivatalt a fenti feltételeket tartalmazó szerződések előkészítésére és felhatalmazza a város polgármesterét azoknak az aláírására.

A felújítások költségét a 2025. évi költségvetésben rendelte el tervezni.

A szerződés megkötésre került.

**186/2025. (V.16.) KVÖKt. határozat:**

A képviselő-testület e határozatában a 2025.05.16-i képviselő-testületi ülés napirendjét fogadta el.

A napirendek megtárgyalásra került.

**187/2025. (V.16.) KVÖKt. határozat:**

A képviselő-testület ezen határozatában elfogadta az MVM Next Energiakereskedelmi Zrt. árajánlatát az előterjesztésnek megfelelően - határozott 1 éves időtartamra – minden önkormányzati és intézményi fogyasztási hely vonatkozásában.

Utasította az intézményvezetőket, valamint felkérte a város polgármesterét a szerződések aláírására.

A szerződés megkötésre került.

**188/2025. (V.16.) KVÖKt. határozat:**

A képviselő-testület ezen határozatában elfogadta a lejárt határidejű határozatok végrehajtásáról szóló jelentést.

Az érintettek tájékoztatása megtörtént.

**189/2025. (V.16.) KVÖKt. határozat:**

A képviselő-testület ezen határozatában tudomásul vette a két testületi ülés között eltelt időszak fontosabb eseményeiről, intézkedéseiről szóló tájékoztatást.

A napirend megtárgyalásra került.

**191/2025. (V.16.) KVÖKt. határozat:**

A képviselő-testület ezen határozatában előterjesztés szerint elfogadta a Kisbéri Közös Önkormányzati Hivatal 2024. évi beszámolóját és köszönetét fejezte ki a Hivatal dolgozóinak a lelkiismeretes munkájukért.

A napirend megtárgyalásra került.

**192/2025. (V.16.) KVÖKt. határozat:**

A képviselő-testület ezen határozatában tudomásul vette a 2024. évi területbérleti bevételekről szóló tájékoztatást a kiküldött táblázatnak megfelelően.

A napirend megtárgyalásra került.

**194/2025. (V.16.) KVÖKt. határozat:**

A képviselő-testület e határozatában elfogadta a Kisbéri Gyöngyszem Óvoda és Bölcsőde létszámbővítési kérelmét az írásbeli előterjesztés szerint.

Az érintettek intézményvezető tájékoztatása megtörtént.

**195/2025. (V.16.) KVÖKt. határozat:**

A képviselő-testület e határozatában elfogadta a Kisbéri Gyöngyszem Óvoda és Bölcsőde 2025. évi beiskolázási tervét az előterjesztésnek megfelelően.

Az érintettek intézményvezető tájékoztatása megtörtént.

**199/2025. (V.16.) KVÖKt. határozat:**

A képviselő-testület e határozatában a kérelemnek megfelelően engedélyezte az Életet az Állatoknak Egyesületnek, hogy a 2025. Kisbéri Napok rendezvénysorozat ideje alatt térítésmentesen – 2024. évben kijelölt területen – adománygyűjtést folytasson.

Az érintettek tájékoztatása megtörtént.

**200/2025. (V.16.) KVÖKt. határozat:**

A képviselő-testület e határozatában a Babaköszöntő ünnepség vonatkozásában az alábbiakról döntött:

* időpontja: 2025. május 28. napja 15.30 óra,
* helyszín: Wass Albert Művelődési Központ és Városi Könyvtár Kamaraterme.

Utasította a Wass Albert Művelődési Központ és Városi Könyvtárt a szükséges kapcsolódó intézkedések megtételére.

Az ünnepség megrendezésre került.

**201/2025. (V.16.) KVÖKt. határozat:**

A képviselő-testület e határozatában felállított egy munkacsoportot, melynek célja a Polgárőr Egyesület létrehozása. Ezen munkacsoport tagjai: Sinkovicz Zoltán polgármester, Vithalm Norbert alpolgármester, Vaderna Tamás, Vitáris Zsanett és dr. Morvai Zita képviső, dr. Szeiffert Ivett aljegyző, László Gábor adatvédelmi tisztviselő, illetve a Rendőrkapitányság illetékes munkatársa.

Az érintettek tájékoztatása megtörtént.

**202/2025. (V.16.) KVÖKt. határozat:**

A képviselő-testület ezen határozatában elfogadta a 2024. évi adatvédelmi és adatbiztonsági feladatok ellátásáról szóló beszámolót, egyúttal köszönetét fejezte ki László Gábor adatvédelmi tisztviselőnek az éves munkájáért.

Az adatvédelmi tisztviselő tájékoztatása megtörtént.

**205/2025. (V.16.) KVÖKt. határozat:**

A képviselő-testület ezen határozatában engedélyezte Kisbér város címerének használatát a Perczel Mór Hagyományőrző Egyesület részére a kérelmének megfelelően.

A Perczel Mór Hagyományőrző Egyesület elnökének tájékoztatása megtörtént.

**212/2025. (V.16.) KVÖKt. határozat:**

A képviselő-testület ezen határozatában:

* nem járult hozzá, hogy a kisbéri 1977/2 hrsz. alatti (Muskátli u. 14-18. szám közötti) nyílt csapadékvízelvezető árok befedésre kerüljön,
* utasította a Kisbéri Városigazgatóságot az árok rendszeres takarítására.

Az érintettek tájékoztatása megtörtént.

**216/2025. (V.16.) KVÖKt. határozat:**

A képviselő-testület ezen határozatában utasította a Kisbéri Közös Önkormányzati Hivatalt, hogy a hántai lakosok

bevonásával lakossági fórum kerüljön megrendezésre a hántai orvosi rendelő épületének hasznosításával kapcsolatban.

A lakossági fórum megtartásra került.

**222/2025. (V.16.) KVÖKt. határozat:**

A képviselő-testület ezen határozatában elvi szinten támogatta a kérelmezőt a járda felújításában, valamint felkérte Kisbér város főépítészét a szakmai állásfoglalásának elkészítésére.

Az érintett tájékoztatása megtörtént.

**224/2025. (V.16.) KVÖKt. határozat:**

A képviselő-testület ezen határozatában engedélyezte az AVEX Solution Kft.-nek Kisbér város címerének használatát az előterjesztésben szereplő szlalomversenyre készített plakát tervezet szerint.

Az érintettek tájékoztatása megtörtént.

**Tisztelt Képviselő-testület!**

Kérem a lejárt határidejű határozatok végrehajtásáról szóló jelentésem elfogadását.

Kisbér, 2025. június 12.

**Sinkovicz Zoltán sk.**

polgármester